open-index/open-wikipedia-markdown huggingface dataset:
Súradnicový zapisovač

thumb|Atramentový ploter

**Súradnicový zapisovač** (angl. *plotter*) je grafické výstupné zariadenie počítača, určené pre zobrazenie vektorovej grafiky. 

Klasický súradnicový zapisovač kreslí obraz pomocou pera resp. špeciálnych fixiek. Existujú ale aj varianty s atramentovou tlačovou hlavou podobnou klasickej tlačiarni, prípadne rezacie plottery, kde namiesto pera je nástroj na rezanie (reklamné fólie na autá). Pre vyhotovenie predlôh pre výrobu dosiek plošných spojov sa často používa tzv. fotoplotter, kde sa namiesto pera používa svetelná stopa a ako médium je použitá fotografická fólia.

Médium (papier) môže byť pohyblivé v jednej osi (tzv. *valcový plotter*, umožňuje malý konštrukčný rozmer zapisovača a použitie dlhého pásu papiera) alebo je pevne umiestené a pohybuje sa len pero. Plottre bývajú často vybavené aj mechanizmom na vymieňanie pier rôznych farieb.

Súradnicové zapisovače sa používajú väčšinou na vyhotovovanie technických výkresov, ktoré vďaka rozmerom (až A0) nemožno na bežnej tlačiarni vytlačiť.

Súradnicové zapisovače bývajú obvykle pripojené k počítaču cez sériový port (niekedy používajú rozhranie IEEE-488, najmä výrobky firmy Hewlett Packard). Defacto štandard pre prenášané príkazy je formát HPGL (Hewlett-Packard).

Zvláštnym prípadom je tzv. *x-t zapisovač*, ktorý slúži na záznam v čase sa meniacej fyzikálnej veličiny, obvykle na papierový pás, alebo na otáčajúci sa valec s pripevneným záznamovým papierom.

Podobný princíp ako súradnicový zapisovač používajú aj niektoré počítačom riadené (NC) obrábacie stroje - vŕtačka, fréza.

## Iné projekty

Kategória:CAD/CAM
Kategória:Počítačová grafika
Kategória:Počítačové príslušenstvo
Kategória:Výstupné zariadenia
Robert Brown (botanik)

**Robert Brown** (* 21. december 1773, Montrose – † 10. jún 1858, Londýn) bol škótsky botanik. Priekopníckym používaním mikroskopu prispel k viacerým objavom v oblasti biológie. Medzi jeho najznámejšie prínosy patrí objav cytoplazmatického prúdenia a bunkového jadra. Bol prvý kto spozoroval Brownov pohyb a vydal prvotné práce o opeľovaní, oplodňovaní.

V roku 1827 pozoroval mikroskopom náhodný pohyb peľových zŕn v kvapke vody (Brownov pohyb). A. Einstein tento pohyb interpretoval ako vplyv náhodných nárazov molekúl vody. V botanike objavil jadrá rastlinných buniek.

Narodil sa v škótskom Montrose. Bol synom Jamesa Browna. Jeho matka bola rodená Helen Taylor, dcéra presbyteriánskeho ministra. Ako dieťa Brown navštevoval miestne gymnázium (teraz Montrose Academy), potom Marischal College v Aberdeene, ale štúdium predčasne ukončil v štvrtom ročníku, keď sa rodina presťahovala do Edinburghu v roku 1790. Jeho otec zomrel koncom nasledujúceho roka.

Brown bol zapísaný na štúdium medicíny na univerzite v Edinburghu, ale vyvinul záujem o botaniku a začal sa jej viacej venovať ako medicíne. Bol zakladateľom vedeckej rastlinnej embryológie. Taktiež bol správcom zbierok londýnskej Kráľovskej spoločnosti a kustód Britského múzea v Londýne.
V rokoch 18011805 cestoval do Austrálii, kde objavil vyše 4 tisíc nových druhov rastlín. V systematike rastlín ihličnanov a cykasov vytvoril samostatnú triedu nahosemenných rastlín. V roku 1827 mikroskopom pozoroval nepravidelný pohyb čiastočiek peľu rôznych kvetov vo vode a domnieval sa, že objavil „primitívne molekuly živej hmoty“. Neskôr sa ukázalo, že tento pohyb je vyvolaný tepelným pohybom molekúl vody.
V roku 1831 objavil v rastlinných bunkách bunkové jadro (nukleus), zaviedol tento termín, no neobjasnil jeho význam. Presne a podrobne opísal stavbu semenníka po oplodnení.

Brownov pohyb je neustály neusporiadaný chaotický pohyb častíc. Prvýkrát ho zaznamenal v roku 1827 botanik Robert Brown, ktorý pozoroval správanie peľových zrniečok vo vode. Toto považoval za dôkaz, že peľ je živý.

Pravú podstatu tohto javu objasnil v roku 1905 Albert Einstein. Vychádzal pritom z kinetickej teórie látok. Molekuly v roztoku sa pod vplyvom tepelného pohybu neustále zrážajú, pričom smer a sila týchto zrážok sú náhodné a vďaka tomu je aj poloha častíc náhodná.

Brownov pohyb sa dá opísať štatistickými matematickými metódami.

## Iné projekty

Kategória:Škótski botanici
Kategória:Držitelia Radu Pour le Mérite
Kategória:Držitelia Copleyovej medaily
Carl Adolph Agardh

**Carl Adolph Agardh** (* 23. január 1785, Båstad – † 28. január 1859, Karlstad) bol švédsky botanik a algológ.

Carl Adolph Agardh má v Medzinárodnom registri mien rastlín skratku **C.Agardh**.

## Významné diela
* *Synopsis algarum Scandinaviae* (Lund 1817)
* *Species algarum rite cognitae etc.* (tamže a Greifswald 1823-28, 2 zv.)
* *Icones algarum europaearum* (Lipsko 1828-35)
* *Systema algarum* (Lund 1824)
* *Essai de réduire la physlologie végétale à des principes fondamentaux* (Lund 1828)
* *Essai sur le développement intérieur des plantes* (tamže 1829)
* *Lärobok i botanik* (Malmö 1830-32, 2 zv.)
* *Försök till en statsökonomisk statistik öfver Sverige* (s Ljungbergom, Stockholm 1852-63, 4 zv.)

## Externé odkazy
* Carl Adolph Agardh na runeberg.org

Kategória:Švédski botanici
Kategória:Členovia Kráľovskej švédskej akadémie vied
Kategória:Členovia Nemeckej akadémie prírodných vied Leopoldina
Karl Wilhelm von Nägeli

**Karl Wilhelm von Nägeli** (* 27. marec 1817, Kilchberg, Švajčiarsko – † 11. máj 1891, Mníchov, Nemecko) bol švajčiarsky botanik zaoberajúci sa mikroskopickými štúdiami rastlín. Popísal nemalé množstvo rastlinných druhov a bol prvým vedcom na svete, ktorý pozoroval a popísal chromozómy (1842).

## Iné projekty

Kategória:Švajčiarski botanici
Kategória:Osobnosti z kantónu Zürich
Kategória:Absolventi Univerzity v Zürichu
Kategória:Vyučujúci na Univerzite v Zürichu
Kategória:Absolventi Univerzity v Ženeve
Belgrade

**Belgrade** môže byť:

* anglický a francúzsky názov hlavného mesta Srbska, pozri Belehrad
* sídlo v USA (Minnesota), pozri Belgrade (Minnesota)
* sídlo v USA (Montana), pozri Belgrade (Montana)
* mestská časť v Belgicku, pozri Belgrade (Belgicko)
Slatina

**Slatina** môže byť:
* slatinisko (močaristá plocha vzniknutá zarastením vodnej plochy v nízkych polohách)
* slatinná rašelina 
* sídlo:
** obec v okrese Levice, pozri Slatina (okres Levice)
** obec v okrese Kladno, pozri Slatina (okres Kladno) 
** obec v okrese Klatovy, pozri Slatina (okres Klatovy)
** obec v okrese Litoměřice, pozri Slatina (okres Litoměřice)
** obec v okrese Nový Jičín, pozri Slatina (okres Nový Jičín)
** obec v okrese Plzeň-sever, pozri Slatina (okres Plzeň-sever)
** obec v okrese Svitavy, pozri Slatina (okres Svitavy) 
** obec v okrese Ústí nad Orlicí, pozri Slatina (okres Ústí nad Orlicí) 
** obec v okrese Znojmo, pozri Slatina (okres Znojmo) 
** mesto v Chorvátsku, pozri Slatina (Chorvátsko) 
** mesto v Rumunsku, pozri Slatina (Rumunsko) 
** miestna časť Brna, pozri Slatina (okres Brno-mesto)

* vodný tok:
** rieka vlievajúca sa pri Zvolene do Hrona, pozri Slatina (rieka) 
** potok v okrese Bánovce nad Bebravou vlievajúci sa do rieky Bebravy, pozri Slatina (prítok Bebravy)
** potok v okrese Brezno, prítok Kamenistého potoka, pozri Slatina (prítok Kamenistého potoka)
** potok v okrese Krupina, prítok Trpinca, pozri Slatina (prítok Trpinca)
** potok v okrese Poltár, prítok Uhorského potoka, pozri Slatina (prítok Uhorského potoka)
** potok v okrese Levice, prítok Štiavnice, pozri Slatina (prítok Štiavnice)

* vrch v Javorníkoch, pozri Slatina (vrch v Javorníkoch)

* značka minerálnej vody, pozri Slatina (minerálna voda)
Slatina (rieka)

**Slatina** je rieka na strednom Slovensku, ktorá preteká územím okresov Detva a Zvolen. Je dlhá  a je tokom 3. rádu. Na jej toku sa nachádzajú dve vodné diela: na hornom toku vodárenská nádrž Hriňová a blízko mesta Zvolen vodná nádrž Môťová. Medzi Zvolenskou Slatinou a Zvolenom je plánované vodné dielo Slatinka.

## Prameň
Slatina pramení vo Veporských vrchoch, v podcelku Sihlianska planina, na juhozápadnom svahu vrchu Pätina () v nadmorskej výške približne , na katastrálnom území mesta Hriňová, severozápadne od osady Vrchslatina.

## Povodie Slatiny podľa prítokov (v smere toku)
Slatina (P - pravostranný prítok, Ľ - ľavostranný prítok)
*Snoha P
*Grúňový potok P
*Bartková Ľ
*Studená voda Ľ
*Biela voda Ľ
*Sučí potok Ľ
*Trkotský potok P
*Hukava P (ústi do vodnej nádrže Hriňová)
*Gondova jama (Skalisko) P
**Slanec Ľ
*Bystrý potok P
**Riečka P
*Krivec P
*Kolárov potok P
*Korytársky potok Ľ
*Liešňanský potok Ľ
*Detviansky potok P
**Jelšový potok Ľ
**Nemecká Ľ
***Brezinský potok P
*Stožocký potok Ľ
*Kocanský potok Ľ
*Hradná P
**Mačinová Ľ
**Kamenná P
**Želobudzský potok P
***Skalica Ľ
**Dúbravský potok Ľ
*Vígľašský potok P
*Korčínsky potok Ľ
*Slatinský potok P
*Závozný jarok Ľ
*Ľubica Ľ
*Drieňovský potok Ľ
*Sekier Ľ (ústi do vodnej nádrže Môťová)
*Pomiaslo Ľ
*Zolná P
**Malá Zolná Ľ
**Zolnica Ľ
**Vladárka P
**Lovné Ľ
**Hučava Ľ
***Hlboký potok P
*Neresnica Ľ
**Macovie jarok P
**Lomniansky potok P
***Kňazov potok P
**Strieborný potok Ľ
**Bystrý potok Ľ
**Potôčik P
**Kalný potok Ľ
**Burzovo P

## Ústie
Slatina ústi do Hrona vo Zvolenskej kotline na západnom okraji mesta Zvolen v nadmorskej výške približne 

## Referencie

## Pozri aj
*Zoznam vodných tokov v povodí Slatiny

## Iné projekty

Kategória:Rieky na Slovensku
Kategória:Povodie Slatiny
Kategória:Povodie Hrona
Kategória:Vodné toky v okrese Detva
Kategória:Vodné toky v okrese Zvolen
Eugène François Vidocq

**Eugène François Vidocq** (* 23. júl 1775, Arras, Francúzsko – † 11. máj 1857, Paríž) bol pôvodne francúzsky zločinec, neskôr policajt a tajný agent.

Bol zakladateľom a prvým veliteľom Sûreté  (1812-1827), prvej modernej policajnej organizácie vo Francúzsku. V roku 1833 založil prvú súkromnú detektívnu agentúru v Európe. Je označovaný za otca modernej kriminalistiky.

## Referencie


## Iné projekty

## Externé odkazy
* Vidocq – Du Bagne à la Police de Sûreté 
* The Vidocq Society 

Kategória:Francúzski policajti
Sylabický veršový systém

**Sylabický veršový systém** alebo **sylabický prozodický systém** je veršový systém, ktorého rytmus je založený na opakovaní rovnakého počtu slabík vo veršoch.

Jeho znaky v slovenskej poézii sú:

# izosylabizmus (rovnoslabičnosť, gréc. *syllabe* = slabika) – opakovanie veršov s rovnakým počtom slabík,
# výskyt združeného rýmu,
# intonačná prestávka (konkrétne dieréza) v strede verša, ktorá verš intonačne rozdeľuje na dve časti – dva polverše,
# rytmicko-syntaktický paralelizmus – zhoda veršového (významového) a rytmického členenia (absencia veršových presahov),

Najpoužívanejšie typy veršov sú osemslabičné a dvanásťslabičné (*Smrť Jánošíkova*). Používaju sa však aj dlhšie: trinásťslabičný (Mor ho!) a štrnásťslabičný (Jarná pieseň).

## História
V slovenskej poézii ide o najstarší veršový systém, ktorý sa používal už v 16. a 17. storočí. Najviac sa využíval v období romantizmu, keďže autori čerpali podnety z ľudovej slovesnosti, v ktorej bol jediným veršovým systémom. Najčastejšie sa používal v básňach a v duchovných a svetských piesňach. Často sa nazýva aj štúrovský veršový systém, pretože bol často využívaný štúrovcami. Štúrovci boli do vysokej miery ovplyvnení ľudovou slovesnosťou, pre ktorú bol sylabický veršový systém príznačný.

## Referencie

## Pozri aj

* sylabotonický veršový systém
* časomerný veršový systém
* tonický veršový systém

Kategória:Literárne pojmy
Kategória:Veršové systémy
Saul (kráľ Izraela)

[náhľad|vpravo|[Dávid (biblická postava)|Dávid hrá na harfe pre Saula, Rembrandt, 1658]]

**Saul** (iné názvy: **Šáúl, Šá’úl, Šául, Šá’ul, Šaul, Saúl**; po (novo)hebrejsky שָׁאוּל - Šaul - "požičaný"; odborný prepis podľa tiberiadskej hebrejčiny: *&#X160;āʾûl*) bol podľa Biblie prvý kráľ Izraela. Saul kraľoval 40 rokov.

Pochádzal z najmenšieho izraelského kmeňa Benjamín z Gabay (Gibei), v krajine Efraimovcov. Bol synom Kiša.

Saul bol prorokom Samuelom pomazaný za kráľa. Oficiálne ho uviedli ako kráľa na zhromaždeni Izraelcov v Masfe (Mispe, Micpe), ktoré zvolal Samuel, no nemal stopercentnú podporu zhromaždených. Svoje postavenie ako kráľ upevnil po vyhratej bitke a oslobodení obliehaného izraelského mesta Jábes (Jábeš) v krajine Galaád (Gileád), kde porazil amonského (ammonského) kráľa Nachasa (Nácháša). Po tejto udalosti bolo zvolané druhé zhromaždenie Izraelcov v meste Galgala (Gilgal), a tam ešte raz potvrdili Saulovu voľbu za kráľa. Saulova manželka sa volala Achinoam, bola to dcéra Achimása (Achimácova). Porodila Saulovi štyroch synov (Jonatán, Melchisua/Malkišua, Aminadab/Abinadáb a Ješui/Ešbál) a dve dcéry (Merob/Mérab a Michol/Míchaľ). Saulovi traja synovia padli v boji s Filištíncami. Saul bol zasiahnutý šípom z luku a keď videl, že neunikne nepriateľom vrazil si svoj meč do brucha. Keď ho na druhý deň Filištínci našli, odťali mu hlavu a jeho telo a telá jeho troch synov pribili na múr v Betsane (Bét-šáne). Keď sa izraelskí bojovníci dopočuli, čo urobili ich kráľovi a jeho synom, prišli do Betsanu (Bét-šánu), sňali mŕtve telá Saula a jeho synov a spálili ich. Nakoniec vzali ich kosti a pochovali ich pod stromom v Jábese (Jábeši). Saul mal aj dvoch nemanželských synov s konkubínou Ricpou, ich mená boli Armoni a Mefibóšet.

## Referencie

## Iné projekty

Kategória:Vládcovia Izraela
Kategória:Biblické postavy
Kategória:Obete samovrážd
Licitácia (karty)

**Licitácia** alebo **dražba** (angl. *bidding*) je prvá fáza hry v niektorých kartových hrách.

Počas licitácie sa rozhoduje, kto bude zohrávať záväzok a aký záväzok to bude.

Licitácia sa vyskytuje napríklad v týchto hrách: bridž, lóra, mariáš, taroky,  rikitiki, spades, whist...

Strana, ktorá vylicitovala záväzok, sa snaží záväzok splniť, ostatné strany sa snažia záväzok poraziť. V niektorých hrách (rikitiki, spades, ...), každá strana sa k niečomu zaväzuje a snaží sa svoj záväzok splniť a ostatným splnenie ich záväzku prekaziť. V takýchto hrách môže byť strategicky výhodné obetovať vlastný záväzok, aby ani druhá strana záväzok nesplnila: napríklad v rikitiki sa zaviažem, že nezískam ani jeden zdvih, za splnenie záväzku by som získal jeden bod, súperi sa zaviazali k 4 a k 5, získali by 5 a 6 bodov, ak sa "obetujem" a získam zdvih navyše, čím im prekazím splnenie záväzku, získam dva trestné body, ale oni tiež, čiže ja som stratil 3 body, ale oni 7 a 8.

Vo väčšine kartových hier je licitácia relatívne jednoduchá. V hre bridž sú pre optimálnu licitáciu vyvinuté celé licitačné systémy, ktorých popis je na niekoľkých desiatkach i stovkách strán.

## Pozri aj
*licitácia (bridž)

Kategória:Kartové hry
Omicron Piscium

**Omicron Piscium** alebo **Torcularis Septemtrionalis**  je hviezda v súhvezdí Ryby vo vzdialenosti 142 svetelných rokov od Zeme.

jej zdanlivá hviezdna veľkosť je +4,26 a spektrálne sa klasifikuje medzi G8. Jej tradičné meno *Torcularis Septemtrionalis* pochádza z latinčiny.

## Externé odkazy
* SIMBAD – Omicron Piscium (anglicky)

## Zdroj

Kategória:Bayerove objekty
Kategória:Súhvezdie Ryby
Slatina (Rumunsko)

thumb|Poloha mesta

**Slatina** je mesto v Rumunsku, ktoré je administratívnym strediskom župy Olt. 

Slatina má 70 293 obyvateľov (údaj z roku 2012). Leží na rieke Olt. Prvá písomná zmienka o meste je z roku 1368. V meste je umiestnená jedna z najväčších tovární na výrobu hliníka v juhovýchodnej Európe.

## Priemysel
Pri meste sa nachádza významný (pre Rumunsko) závod farebnej metalurgie.

## Rodisko
* Eugène Ionesco – dramatik
* Monica Niculescová – tenistka

## Externé odkazy
* oficiálna stránka mesta 


Kategória:Mestá v Rumunsku
Albert Szirmai

**Albert Szirmai** (* 2. júl 1880, Budapešť, Maďarsko – † 15. január 1967, New York, USA) bol maďarský operetný skladateľ. 

Vyštudoval Hudobnú akadémiu (Zeneakadémia) v Budapešti spoločne s Emmerichom Kálmánom a Viktorom Jacobim, pod vedením Jánosa Kösslera. Po jej absolvovaní bol najprv hudobným kritikom v časopisoch *Pester Lloyd* a *Polgár*. Od roku 1907 sa stal dirigentom a Népszínház. Tam mala v roku 1907 premiéru jeho prvá opereta, *Sárga dominó*. Ďalšiu operetu *Táncos huszárok* (1909) napísal doslova na požiadanie pre Királyszínház a bola pomerne úspešná. Svoj najväčší úspech dosiahol operetou *Mágnás Miska* (*[[Mágnáš Miško]]*, 1916) a *Mézeskalács* (*[[Medovník (opereta)|Medovník]]*, 1923).

Od roku 1926 žil trvalo v USA, kde sa stal hudobným poradcom vo vydavateľstve Chapell Music (člen Warner Music Group). V USA sa spriatelil s Georgom Gershwinom a pomohol objaviť hudobný talent u Leonarda Bernsteina

Silnou stránkou jeho tvorby je skĺbenie maďarských hudobných rytmov s viedenskými, čo je nielen typickým prvkom budapeštianskych operetných autorov tej doby, ale aj kľúčom k ich úspechu.

## Zoznam Szirmaiho operiet
* A sárga dominó (1907)
* Táncos huszárok, *Huszárski tanečníci* (1909)
* A ferencvárosi angyal (1911)
* A mexikói lány (1912)
* A mozikirály (1913)
* Ezüst pille (1914)
* Mágnás Miska, *[[Mágnáš Miško]]* (1916)
* Kék orgonák (1918)
* Gróf Rinaldo (1918)
* Mézeskalács, *[[Medovník (opereta)|Medovník]]* (1923)
* Alexandra (1924)
* Éva grófnő (1928)

## Literatúra
* Ferenc Bónis: "Albert Szirmai". Grove Music Online, ed. L. Macy. (subscription access)  
* Ferenc Bónis, Andrew Lamb: "Albert Szirmai". Grove Music Online (OperaBase), ed. L. Macy. (subscription access) 
* Milton Esterow. Song hunt turns up 100 by Porter. New York Times, May 5, 1965, p1

Kategória:Operetní skladatelia
Kategória:Maďarskí hudobní skladatelia
Kategória:Osobnosti z Budapešti
Tau Ceti

[náhľad|Porovnanie veľkosti [Slnko|Slnka (vľavo) a hviezdy Tau Ceti (vpravo)]]
**Tau Ceti** (τ Cet/τ Ceti) je hviezda v súhvezdí Veľryba viditeľná voľným okom. Slnku sa podobá hmotnosťou a spektrálnym typom a nachádza sa aj pomerne blízko Slnka, vo vzdialenosti 12 svetelných rokov. Jej typ je G8 V, pričom Slnko má G2 V. Po oblohe sa pohybuje rýchlo, za 1000 rokov sa posunie o priemer Mesiaca, ale rotuje pomaly podobne ako Slnko. Pomaly rotujúce hviezdy tohto typu zrejme odovzdali svoj moment hybnosti planétam, z toho usudzujeme, že Tau Ceti má svoju vlastnú planétarnú sústavu. Je to hviezda s nedostatkom železa, preto sa predpokladá, že nemá veľa kamenných planét. Zatiaľ neboli nájdené žiadne jej spoločnice prostredníctvom astrometrických metód, ani pomocou merania radiálnej rýchlosti.

V roku 2004 tím britských astronómov pod vedením Jane Greaves objavil, že Tau Ceti má viac ako desaťnásobne viac kometárneho materiálu v okolí ako Slnko. Bolo to zistené meraním disku chladného prachu obiehajúceho hviezdu, ktorý vznikol zrážkami malých telies. 

Pre svoju podobnosť Slnku a možnú planetárnu sústavu bola vybraná pre projekt OZMA, ktorého ideou je nadviazať kontakt v rádiovej oblasti s možnými mimozemskými civilizáciami. Spolu s hviezdou Epsilon Eridani bola vybratá pre výskumný projekt SETI (**S**earch for **E**xtra-**T**errestrial **I**ntelligence  - Hľadanie mimozemskej inteligencie). Pôvodne sa tento projekt volal CETI (**C**ommunication with **E**xtra **T**errestrial **I**ntelligence – Komunikovanie s mimozemskou inteligenciou) a tento pôvodný názov bol čiastočne inšpirovaný aj hviezdou Tau Ceti. Tau Ceti je dodnes starostlivo sledovaná pozemskými rádioastronómami.

## Zdroj
* 

## Iné projekty

## Externé odkazy

* Článok o hviezde Tau Ceti v angličtine

Kategória:Súhvezdie Veľryba
Kategória:Bayerove objekty
Kategória:Flamsteedove objekty
Kategória:Žlté trpaslíky
Kategória:Miestna bublina
P Cygni

**P Cygni** je premenná hviezda v súhvezdí Labuť.

Je to hviezda spektrálneho typu B 1 e. V spektre má silné emisné čiary vodíka s absorpčnou zložkou posunutou k modrej oblasti spektra. Táto zložka svedčí o úniku hmoty z hviezdy vo forme expandujúcej obálky. Vzdialenosť P Cygni od Zeme je 1,2 kpc.

Kategória:Premenné hviezdy
Kategória:Súhvezdie Labuť
Kategória:Astronomické objekty objavené v roku 1600
Merope (hviezda)

|}

**Merope** alebo **23 Tauri** je modrobiely obor v súhvezdí Býk, člen otvorenej hviezdokopy Plejády. Nazýva sa tiež „smrteľná“ (ostatné Plejády sú podľa gréckej mytológie nesmrteľné). 

Merope je obklopená zvyškami materskej hmloviny s označením IC 349 (*Barnardova hmlovina Mero*pe). Počas posledných 100 000 rokov sa časť mračna posunula tak blízko k hviezde, na 3 500-násobok vzdialenosti Zem-Slnko, že tlak hviezdneho vetra výrazne vytláča prach z reflexnej hmloviny. Menšie prachové častice sú vytláčané silnejšie, čo má za následok rozvrstvenie prachového mračna. Hmlovina sa za dlhý čas vplyvom hviezdneho žiarenia úplne rozpadne.

## Zdroj
* 

## Iné projekty

 

left|thumb|Časť mračna medzihviezdnej hmoty v blízkosti hviezdy '''Merope''' (za horným okrajom záberu)

Kategória:Súhvezdie Býk
Kategória:Flamsteedove objekty
Kategória:Plejády
Kategória:Modrobiele podobry
1156
Asterope (hviezda)

**Asterope** alebo **Sterope** sú 2 hviezdy v súhvezdí Býk a člen otvorenej hviezdokopy Plejády vzdialenej asi 390 resp. 350 ly od Slnka. Jej pomenovanie má pôvod v gréckej mytológii. Asterope bola jednou zo siedmich dcér - Plejád titana Atlanta a Okeanidy Pléioné. Vizuálna dvojhviezda Asterope je jednou zo slabších, aj keď stále voľným okom pozorovateľných Plejád. Nachádza sa nad jasnejšou Maiou.

## Asterope I

**Sterope I** (postava z gr. mytológie), **Asterope I** je hviezda v Plejádach. Má zdanlivú jasnosť 5,76m. Patrí do spektrálneho typu B8, do triedy svietivosti V. Vzdialenosť od Zeme je približne 350 ly.

## Asterope II

**Sterope II** (postava z gr. mytológie), **Asterope II** je hviezda v Plejádach. Má zdanlivú jasnosť 6,43m. Patrí do spektrálneho typu A0, do triedy svietivosti V. Vzdialenosť od Zeme 390 ly.

## Zdroj
* 

Kategória:Súhvezdie Býk
Kategória:Plejády
Kategória:Flamsteedove objekty
Kategória:Modrobiele trpaslíky
Kategória:Biele hviezdy hlavnej postupnosti
1151
Kategória:Dvojhviezdy
Ulice bez mena

**Ulice bez mena!** () je slovenský film.

Príbeh pätnásťročného Mária, ktorý začne pátrať na vlastnú päsť po súvislostiach bratovej kriminálnej činnosti.

* Architekt: Viera Dekišová
* Návrhy kostýmov: Aleš Votava
* Strih: Roman Varga
* Vedúci výroby: Viliam Richter
* Exteriéry: Bratislava

Kategória:Česko-slovenské filmy
Kategória:Slovenské filmy
Kategória:Filmy podľa názvu
Kategória:Filmy z 1989
Dáma (hra)

thumb|Počiatočné postavenie figúrok na doske 10x10 

**Dáma** je dosková strategická hra. Existuje jej viacero variantov, napr. klasická dáma, žravá dáma a poľská dáma.

## Klasická dáma
U nás najrozšírenejší a najznámejší variant.
# Hrá sa na šachovnici 8x8.
# Súperi majú na začiatku po osem figúrok pešiakov stojacich na protiľahlých stranách v prvých dvoch radoch na čiernych políčkach.
# Všetky figúry sa pohybujú po diagonálach, nemôžu preskakovať figúrky vlastnej farby.
# Pešiaci sa pohybujú iba dopredu. Ak neberú súperovu figúru, pohybujú sa po jednom políčku. Ak berú súperovu figúru, preskočia ju a tak ju zoberú, ak môžu preskočiť aj ďalšiu súperovi figúrku, môžu preskočiť a zobrať aj tú.
# Keď pešiak dôjde na druhú stranu šachovnice, zmení sa na *dámu*.
# Dáma sa pohybuje dopredu aj dozadu o ľubovoľný počet polí.
# Ak v danom ťahu hráč môže vyhodiť súperovu figúrku, ale žiadnu nevyhodí, súper mu za trest môže figúrku, ktorá mohla brať pred uskutočnením vlastného ťahu, vziať. Ak figúrka, ktorou ťahal, mohla vziať ešte ďalšiu figúrku, súper mu ju môže pred vlastným ťahom vziať.
# Dáma má prednosť. Ak hráč môže vziať súperovi figúrku (figúrky) pešiakom aj dámou a vezme pešiakom, protihráč mu pred uskutočnením vlastného ťahu môže dámu, ktorá mohla brať, zobrať.
# Vyhráva hráč, ktorý zoberie súperovi všetky figúrky. Partia končí remízou: a) ak hráč, ktorý je na ťahu, nemôže uskutočniť ťah; b) ak už teoreticky nemožno pri pozornej hre súperovi vziať žiadnu figúrku.

## Česká dáma
Podobné pravidlá, ako v klasickej dáme, ale figúrky stoja v prvých troch radoch, teda každý hráč má na začiatku 12 pešiakov. V českej dáme sa používajú kamene a nie pešiaci ako v hre šachy.
Skákať je povinnosť, hráč to nemôže odignorovať, pričom dáma má vždy prednosť, tá môže skákať pozdĺž celej diagonály aj viac kameňov naraz, napr. môže skočiť aj 4 kamene naraz v myslenom kosoštvorci. Remíza je ak 15 ťahov po sebe nestane výmena figúrok, príp. ak hráč nepotiahne kameňom. Hráč prehráva, ak stratí všetky svoje figúrky (kamene a dámy), a to aj vtedy, keď ich má, ale sa už nemá kam pohnúť. Úplne presné pravidlá českej dámy nájdete na www.damweb.cz.

## Žravá dáma
Platia pri nej tie isté pravidlá ako v klasickej dáme, ale vyhráva hráč, ktorý nemá ani jednu figúru. Ak hráč môže brať, tak musí brať. Neplatí pravidlo „dáma má prednosť“.

## Medzinárodná dáma alebo Poľská dáma
Hrá sa na šachovnici 10x10, figúrky stoja v prvých troch radoch. Ostatné pravidlá sú rovnaké ako v klasickej dáme, pešiak ale berie aj dozadu.

V medzinárodnej dáme sa uskutočňujú aj medzinárodné turnaje a majstrovstvá sveta. Národné zväzy sú združené vo FMJD.

## Iné projekty

## Externé odkazy
* Oficiálna stránka FMJD 

Kategória:Mentálne športy
Kategória:Doskové hry
Kategória:Strategické hry
Gatria

**Gatria** alebo Gamma Trianguli Australis (γ TrA / γ Trianguli Australis) je biela hviezda hlavnej postupnosti v súhvezdí Južný trojuholník. Jej vzdialenosť od Slnka sa odhaduje na 183 ly. Tvorí širokú zdanlivú dvojhviezdu s uhlíkovou hviezdou X Trianguli Australis.

## Zdroj
* 

Kategória:Bayerove objekty
Kategória:Súhvezdie Južný trojuholník
Kategória:Biele hviezdy hlavnej postupnosti
Kategória:Optické dvojhviezdy
Peter Madáč

**Peter Madáč** (* 28. február 1729, Veľká Poloma, teraz súčasť Gemerskej Polomy – † 24. november 1805, Rimavská Sobota) bol slovenský lekár, chemik, autor odbornej literatúry a publicista.

## Život
Pochádzal z chudobnej rodiny: jeho otec Juraj Madáč bol roľník a kočiš vo Veľkej Polome. Matka sa volala Anna, rodená Hatvanská.

Študoval na gymnáziu v Kežmarku, Levoči, v Debrecíne, od roku 1757 medicínu vo Wittenbergu, Lipsku, Berlíne. Vo funkcii stoličného lekára položil základy verejného zdravotníctva v Liptove aj v Malohonte, vypracoval návrh na školenie pôrodných babíc. Autor dizertačnej práce o regenerácii ciev a diela o chemických reakciách, ktoré predložil pri nostrifikácii lekárskeho diplomu na Trnavskej univerzite.

## Dielo
* *De modo regenerationis vasorum*, Wittenberg 1770
* *Theoria affinitatum chemicarum*, Trnava 1774

## Literatúra
* Slovenský biografický slovník

## Externé odkazy
* 

Kategória:Osobnosti z Gemerskej Polomy
Kategória:Slovenskí chemici
Kategória:Slovenskí lekári
Kategória:Slovenskí autori náučnej literatúry
Kategória:Uhorskí chemici
Kategória:Uhorskí lekári
Kategória:Uhorskí autori náučnej literatúry
Vladimír Štric

**Vladimír Štric** (* 15. september 1956, Bratislava) je slovenský filmový režisér.

V roku 1980 absolvoval štúdium filmovej a televíznej réžie na FAMU v Prahe. Od roku 1980 pracoval v Slovenskej filmovej tvorbe Bratislava ako pomocný režisér. 

Od roku 2006 je umeleckým riaditeľom medzinárodného filmového festivalu Cinematik v Piešťanoch.

## Filmografia
* 1988 – *[[Iba deň]]* – pov. Basa
* 1989 – *[[Ulice bez mena]]*
* 2009 – *Hostia – Hauerland*

## Externé odkazy
* 
* 

Kategória:Slovenskí filmoví režiséri
Kategória:Osobnosti z Bratislavy
Kategória:Riadni členovia SFTA
Dávajte si pozor!

***Dávajte si pozor!*** () je slovenský film.

Príbeh o zvukovom majstrovi, ktorý pristihol svoju ženu skôr, ako mu bola neverná a odpočúval prezidenta skôr, ako sa stal jeho poradcom, alebo koľko sa človek natrápi, kým príde o všetko.

* Scenár: Jozef Slovák, Jozef Heriban
* Réžia: Jozef Slovák, Jozef Heriban
* Architekt: Slavomír Procházka
* Návrhy kostýmov: Mona Hafsahl
* Strih: Eduard Klenovský
* Vedúci výroby: Viliam Richter
* Exteriéry: Bratislava, Veľkonočný ostrov
* Premiéra: apríl 1991

## Ceny
*Zvláštna cena poroty za najlepší prvý film na 15. MFF Káhira 1991
*Zlatá cena poroty (Gold Special Award) na 25. MFF Houston 1992
*Strieborná cena (Silver Award) na 16. MFF Philadelfia 1993

Kategória:Česko-slovenské filmy
Kategória:Slovenské filmy
Kategória:Filmy podľa názvu
Kategória:Filmy z 1990
Keď hviezdy boli červené

***Keď hviezdy boli červené*** (angl. *When The Stars Were Red*) je koprodukčný slovensko-francúzsky film. 

Film na príbehu váhavého a nesmelého Jožka Brezíka sleduje osudy ľudí v období od konca štyridsiatych rokov 20. storočia až po okupáciu v roku 1968. 

* Architekt: Miloš Pietor ml.
* Návrhy kostýmov: Milan Čorba
* Strih: Maroš Černák
* Vedúci výroby: Zuzana Ricottiová
* Exteriéry: Koplotovce, Myjava, Partizánske, Bzince, Plavecký Mikuláš, Hlohovec
* Premiéra: september 1991

Kategória:Česko-slovenské filmy
Kategória:Francúzske filmy
Kategória:Filmy podľa názvu
Kategória:Filmy z 1990
Kategória:Filmy režírované Dušanom Trančíkom
Kategória:Slovenské filmy
R. S. C.

***R. S. C.*** (angl. *R.S.C.*) je slovenský film. 

Príbeh šestnásťročného učňa Borisa, ktorý prežíva obdobie prvých lások, ale i životných sklamaní.

* Architekt: Stanislav Bánovský
* Návrhy kostýmov: Ivan Hudák
* Strih: Roman Varga
* Vedúci výroby: Štefan Gašparík
* Exteriéry: Bratislava
* Premiéra: 29. apríl 1991

## Externé odkazy

Kategória:Slovenské filmy
Kategória:Filmy podľa názvu
Kategória:Filmy z 1990
Martin Valent

**Martin Valent** (* 30. máj 1958) je slovenský režisér a scenárista.

Absolvoval štúdium filmovej a televíznej dokumentárnej tvorby na VŠMU v Bratislave. Venoval sa tvorbe krátkych filmov a videofilmov.

## Filmografia
* 1990: *[[R. S. C.]]*

## Referencie


## Externé odkazy
* 

Kategória:Slovenskí filmoví režiséri
Betria

**Betria** alebo Beta Trianguli Australis (β TrA/β Trianguli Australis) je dvojhviezda v súhvezdí Južný trojuholník. Je vzdialená asi 40,1 ly od Slnka.

Kategória:Bayerove objekty
Kategória:Súhvezdie Južný trojuholník
Kategória:Dvojhviezdy
Kategória:Žltobiele obry
Kategória:Pohybová hviezdokopa Beta Pictoris
Electra (hviezda)

**Electra** alebo **17 Tauri** je jedna z deviatich najjasnejších hviezd v otvorenej hviezdokope Plejády v súhvezdí Býk.

Pomenovaná je po postave z gréckej mytológie. V poradí jasnosti tretia najjasnejšia v Plejádach. Má zdanlivú jasnosť 3,81m. Patrí do spektrálneho typu B6, do triedy svietivosti III. Vzdialenosť od Zeme je 390 ly.

Kategória:Súhvezdie Býk
Kategória:Bayerove objekty
Kategória:Flamsteedove objekty
Kategória:Plejády
Kategória:Modrobiele obry
1142
Celaeno

**Celaeno** alebo **16 Tauri** je hviezda v súhvezdí Býk, člen otvorenej hviezdokopy Plejády. Niekedy je nazývaná ako *Stratená Plejáda*.

Je to modrobiely podobor spektrálneho typu B so zdanlivou jasnosťou +5,45, vzdialená je 440 ly od Slnka.

Kategória:Súhvezdie Býk
Kategória:Plejády
Kategória:Bayerove objekty
Kategória:Flamsteedove objekty
Kategória:Modrobiele podobry
1140
Lalande 21185

**Lalande 21185** je červený trpaslík vo vzdialenosti 2,5 pc alebo 8,21 ly od Slnka a piata najbližšia známa hviezda k Slnku.

Táto nenápadná hviezdička 7,5 magnitúdy viditeľná už triédrom je najjasnejším červeným trpaslíkom severnej hviezdnej oblohy. Hviezda Lalande 21185 sa nachádza v zadnej nohe Veľkej medvedice. Svietivosť má 800-krát menšiu než Slnko. Jej hmotnosť predstavuje iba 46 % hmotnosti Slnka a jej priemer 46 % slnečného priemeru. Pohybuje sa kolmo na galaktickú rovinu rýchlosťou 47 km/s. V roku 1996 oznámil tím George Gatewooda objavenie extrasolárnej planéty obiehajúcej túto hviezdu. Planéta má asi 90 % hmotnosti Jupitera a obieha zhruba v dvojnásobnej vzdialenosti ako Zem okolo Slnka. Druhá pravdepodobná planéta má hmotnosť asi 1,6 hmotností Jupitera a obieha vo vzdialenosti 11 AU s periódou 30 rokov. Je možné, že v tejto sústave je ešte tretia planéta veľkosťou podobná Jupiteru. V septembri 2002 prišla v súvislosti s týmto systémom ďalšia zaujímavá správa. Pomocou 32-metrového rádioteleskopu bolo detegované mikrovlnné žiarenie, ktoré môžu generovať molekuly vody. Je preto možné, že minimálne na jednej jej planéte sa voda skutočne nachádza.

## Zdroj
* 

Kategória:Súhvezdie Veľká medvedica
kategória:Červené trpaslíky
Kategória:Astronomické objekty objavené v roku 1801
Kategória:Hviezdy s planétami
Skupina surrealistov v ČSR

**Skupina surrealistov v ČSR** (často označovaná ako Surrealistická skupina, niekedy aj surrealistická skupina) bola literárno-umelecká skupina. Vznikla roku 1934 a jej ciele sa samozrejme odvíjali od svetového surrealizmu (ovplyvnení predovšetkým 2. manifestom André Bretona z roku 1929), ale dokázala vyvíjať aj vlastnú iniciatívu. Počas krátkej doby sa skupine podarilo nadviazať styky s ostatnými podobnými skupinami v cudzine a stať sa jednou z najvýznamnejších takto zameraných skupín. V Prahe na pozvanie skupiny prednášal André Breton. 

V roku 1938 skupinu rozpustil jej zakladateľ Vítězslav Nezval, ktorý tým chcel vyjadriť svoj nesúhlas s antisovietskymi názormi väčšiny členov (predovšetkým Karla Teigeho), tieto názory sa začali objavovať po roku 1936, kedy začala byť známa situácia v ZSSR, nielen z oficiálnych sovietskych zdrojov.

Toto rozpustenie nebolo niektorými členmi celkom uznané a časť skupiny vyvíjala aktivitu až do roku 1939. Niektorí členovia prešli do skupiny RA, ktorá je niekedy považovaná za jej nástupkyňu, čím dochádza k splynutiu týchto skupín, preto je v niektorých prehľadoch uvádzané, že skupina pôsobí doteraz.

## Zborníky
* *Surrealismus*
* *Ani labuť, ani lůna*

## Predstavitelia
Základ skupiny tvorili prevažne bývalí členovia Devětsilu, kedy (predovšetkým) básnici prešli od poetizmu k surrealizmu. 

* Vítězslav Nezval – zakladateľ
* Karel Teige – zakladateľ, teoretik
* Konstantin Biebl
* Jaroslav Ježek
* Jindřich Štyrský
* Toyen
* Vincenc Makovský
* Jindřich Honzl
* Eva Švankmajerová – od roku 1970

## Pozri aj
* Surrealizmus
* Skupina RA
* Česká literatúra v rokoch 1900 – 1945
* Česká literatúra v rokoch 1945 – 1990
* Svaz moderní kultury Devětsil

 

Kategória:Literatúra v Česku
Dynamický disk

**Dynamická správa diskov** je metóda použitá na platforme Microsoft Windows, zavedená so systémom Windows 2000 a podporovaná v systémoch Windows XP a Windows 2000 a Windows 2003 Server a Windows 10.

Dynamické disky poskytujú nové možnosti, ako napríklad rozdeľovanie diskov, disky chránené proti chybám, a používanie softvérových riešení RAID. Hlavnou nevýhodou dynamických diskov je nemožnosť ich použitia na iných operačných systémoch okrem Windows 2000, Windows XP a Windows 2003 Server, Windows 10. Dynamické disky sú riešené s použitím internej databázy uloženej na diskoch a MBR.

Existujú 3 typy dynamických diskov, a to jednoduchý (simple), spanned a striped.

Kategória:Microsoft Windows
Active Directory

**Active Directory** je implementácia adresárových služieb LDAP firmou Microsoft na použitie v systéme Microsoft Windows. Umožňuje administrátorom nastavovať politiku, inštalovať programy na mnoho počítačov alebo aplikovať kritické aktualizácie v celej organizačnej štruktúre. Active Directory svoje informácie a nastavenia ukladá v centrálnej organizovanej databáze.

Kategória:Microsoft Windows
Protokol ľahkého prístupu k adresáru

**Protokol ľahkého prístupu k adresáru** alebo **protokol ľahkého prístupu k zoznamu** (angl. 
*Lightweight Directory Access Protocol*), skr. **LDAP**, je štandardizovaný aplikačný protokol navrhnutý na dotazovanie a modifikáciu adresárových služieb, fungujúci cez TCP/IP.

Je to protokol na ukladanie a prístup k dátam na adresárovom serveri. Podľa tohto protokolu sú jednotlivé položky na serveri ukladané pomocou záznamov a usporiadané do stromovej štruktúry. Je vhodný na udržiavanie adresárov a prácu s informáciami o používateľoch, napríklad na vyhľadávanie používateľov v príslušných adresároch. Protokol LDAP je založený na odporúčaní X.500, ktoré bolo vyvinuté vo svete ISO/OSI, ale do praxe sa nie celkom presadilo, hlavne kvôli svojej veľkosti a následnej ťažkopádnosti.

Protokol LDAP vo svojom názve zdôrazňuje, že je odľahčenou verziou odvodenou z X.500.

V aplikácii funguje na báze klient-server. V komunikácii používa synchrónny a asynchrónny režim. Súčasťou LDAP je autentifikácia klienta. Pri vykonávaní požiadaviek je možné nedokončenú požiadavku zrušiť príkazom abandon.

Slobodným programom, ktorý implementuje túto technológiu je OpenLDAP

Kategória:Internetové štandardy
Kategória:Internetové protokoly
Missouri

**Missouri** môže byť:
* štát v USA, pozri Missouri (štát USA)
* rieka v USA, pozri Missouri (rieka)
* geologický vek v karbónskom období, pozri missouri (vek)
* indiánsky kmeň žijúci kedysi pri rieke Missouri, pozri Missouri (Indiáni)
* americká bojová loď, pozri USS Missouri (BB-63)

## Pozri aj
* Missouri City
Missouri (štát USA)

**Missouri** je 24. štát Spojených štátov amerických, ku ktorým sa pripojil 10. augusta 1821. Leží v centrálnej časti USA, má asi 6 miliónov obyvateľov a rozlohu 180 693 km². Je pomenovaný podľa rieky Missouri, ktorá ním preteká. Na severe susedí s Iowou, na východe s Illinois, na juhovýchode s Kentucky a Tennessee, na juhu s Arkansasom, na juhozápade s Oklahomou, na západe s Kansasom a na severozápade s Nebraskou. Hlavným mestom je Jefferson City, najväčším mestom je Kansas City. 

## Obyvateľstvo
V roku 2010 tu žilo 5 988 927 obyvateľov, podľa odhadu k 1. júlu 2017 tu žilo 6 113 532 obyvateľov. Najjužnejšia časť štátu a okolo rieky Mississippi patrí do klimaticky subtropickej oblasti a preto tu existovali veľké plantáže a dodnes na vidieku žije najviac černochov. Tí sú početní aj v St. Louis a Kansas City. V strednej časti štátu sa hlavne v 19. storočí usadzovali pôvodom nemeckí osadníci, ktorí ovplyvňovali tunajšiu kultúru. V pomyselnom severnom a južnom páse prevažujú osadníci anglického a všeobecne britského pôvodu, ktorí si predovšetkým v Ozark Mountains udržiavali svojbytnú kultúru, ktorá sa preliala nielen do hudobného štýlu country, typického pre americký "Southern Upland". Existujú aj ostrovčeky obyvateľov prevažne francúzskeho pôvodu, čo je pamiatka na traperov a pôvodne francúzsku Louisianu, zaberajúcu celú dnešnú strednú časť USA, ktorú federácii trinástich kolónií predal cisár Napoleon Bonaparte. 

### Etnické skupiny

* jedna rasa - 98,5 %
** belosi - 84,9 %
** černosi - 11,2 %
** indiáni - 0,4 %
** aziati - 1,1 %
** iná rasa - 0,8 %
* dve alebo viac rás - 1,5 %

### Náboženstvo
* kresťania – 83%
** protestanti – 62%
*** baptisti – 23%
*** metodisti – 8%
*** luteráni - 4%
*** episkopálne cirkvi - 4%
*** iní protestanti – 23%
** rímski katolíci – 20%
** iní kresťania – 1%
* iné náboženstvá – 1%
* bez vyznania – 16%

## Referencie


## Iné projekty
Nemesis (hviezda)

**Nemesis** je názov hypotetickej hviezdy (prípadne planéty), červeného alebo hnedého trpaslíka, obiehajúcej Slnko vo vzdialenosti 50 000 až 100 000 AU, za Oortovým mračnom. Ako podklad pre túto hypotézu slúži vymieranie biologických druhov na zemeguli, ktoré by mohol spôsobiť gravitačný vplyv tejto hviezdy na Oortov oblak, pri relatívne pravidelnom priblížení sa k Slnku. Tento vplyv by sa mohol prejaviť vychýlením množstva komét z ich vzdialených dráh a ich presmerovanie do centra slnečnej sústavy. Táto hypotéza vo vedeckej komunite nemá veľkú podporu.

Prípadná Nemesis by sa najzreteľnejšie gravitačne prejavila na stáčaní perihélia Marsu. Pri súčasných znalostiach polôh Marsu môžeme teda vylúčiť existenciu telesa minimálne s hmotnosťou Jupitera do vzdialenosti 1 200 AU od Slnka, telesa minimálne s hmotnosťou 80 hmotností Jupitera do vzdialenosti 5 170 AU, telesa minimálne s hmotnosťou 0,5 hmotností Slnka do vzdialenosti 9 500 AU a telesa s hmotnosťou Slnka do vzdialenosti 12 000 AU. Pre porovanie: Pluto obieha Slnko vo vzdialenosti približne 40 AU.

## Referencie


Kategória:Červené trpaslíky
Kategória:Hypotetické objekty slnečnej sústavy
Kategória:Hypotetické hviezdy
Missouri (rieka)

**Missouri** je najdlhšia rieka v USA. Je dlhá  a odvodňuje asi jednu šestinu severoamerického kontinentu. Pri meste St. Louis sa vlieva do rieky Mississippi. Kombinovaný riečny systém Missouri-Mississippi je štvrtá najdlhšia rieka na svete. Najdlhší prítok Missouri pramení v N.P. Dodge Park, Omaha v Nebraske, ale názov Missouri nesie až od sútoku riek Madison, Gallatin a Jefferson v Montane.

## Významné mestá pozdĺž rieky
* Great Falls, Montana
* Bismarck, Severná Dakota
* Omaha, Nebraska
* Kansas City, Kansas
* Kansas City, Missouri
* Sioux City, Iowa

## Iné projekty

Kategória:Rieky v USA
Kategória:Geografia Nebrasky
Kategória:Geografia Montany
Kategória:Geografia Južnej Dakoty
Kategória:Geografia Severnej Dakoty
Kategória:Geografia Iowy
Kategória:Geografia Kansasu
Kategória:Geografia Missouri
Polaris Australis

**Polaris Australis** je tradičný názov hviezdy **Sigma Octantis** (σ Oct/σ Octantis), známej tiež ako **Južná Polárka**. Má zdanlivú hviezdnu veľkosť +5,5 a nachádza sa v súhvezdí Oktant, veľmi blízko južného nebeského pólu. Na rozdiel od severnej Polárky je však omnoho slabšia, je na hranici viditeľnosti voľným okom, čím čiastočne stráca svoj význam južnej polárnej hviezdy.

Patrí medzi premenné hviezdy typu Delta Scuti.
* Spektrálny typ: F0 III
* Rektascenzia: 21h 08m 46,8s
* Deklinácia: -88° 57′ 23″

## Referencie

Kategória:Súhvezdie Oktant
Kategória:Bayerove objekty
Kategória:Žltobiele obry
Kategória:Premenné hviezdy typu Delta Scuti
Justus Dahinden

náhľad|Justus Dahinden: Ferrohouse in Zürich (1970)

**Justus Dahinden** (* 18. máj 1925, Zürich, Švajčiarsko – † 11. apríl 2020, tamže) bol švajčiarsky architekt a emeritný profesor Technickej univerzity vo Viedni, jeden z najdôležitejších zástupcov povojnovej architektúry vo Švajčiarsku.

## Ocenenia
* 1981 *Grand Prix d'Architecture 1981*, CEA Cercle d'Ètudes Architecturales, Paris
* 1981 *INTERARCH 81*, World Triennial of Architecture, Sofia, Medal and Prize of the City of Nates for Habitat in Iran
* 1983 *INTERARCH 83*,World Triennial of Architecture, Competition HUMA 2000, Sofia, Medal and Prize of the National Committee of Peace of Bulgaria for the Project „Stadthügel“ („Urban Mound“)
* 1985 *INTERARCH 85*, World Triennial of Architecture, Sofia, Award for competition of projects and realizations, personal work
* 1989 *INTERARCH 89*, World Triennial of Architecture, Sofia, Award for the Biography „Justus Dahinden-Architektur-Architecture“

## Vybraná bibliografia
* 1972 „Urban Structures for the Future“ Pall Mall Press, New York
* 1974 „Akro-Polis. Frei-Zeit-Stadt / Leisure City“ Karl Krämer Publ. Bern/Stuttgart, ISBN 378281018X
* 1988 „Justus Dahinden – Architektur – Architecture“ Biography, Karl Krämer Publ. Stuttgart, ISBN 3782816013
* 1991 „M… anders /autrement /different. Migros-Zentrum Ostermundigen“, Karl Krämer Publ. Stuttgart, ISBN 3782816080
* 2005 „Mensch und Raum / Men and Space“, Karl Krämer Publ. Stuttgart, ISBN 3-7828-1614-5

## Referencie


## Iné projekty

## Externé odkazy
* Pozeral som na prsty majstrovi 
* "Stavba kláštora a pastoračného centra pri kostole sv. Františka v Karlovej Vsi" 
* Justus Dahinden in "Great Buildings"
* Justus Dahinden in „archINFORM“

Kategória:Švajčiarski architekti
Kategória:Modernistickí architekti
Kategória:Urbanisti
Kategória:Osobnosti z Zürichu
Zákrytová dvojhviezda

**Zákrytová dvojhviezda** je dvojhviezda, pri ktorej rovina obehu je rovnobežná s rovinou pozorovateľa, ktorý môže pozorovať zákryty tejto hviezdy. Počas zákrytu dochádza k zmene zdanlivej magnitúdy dvojhviezdy. Jednou z najznámejších zákrytových dvojhviezd je Algol.

Kategória:Zatmenia
Jesenné manévre

**Jesenné manévre** (v maďarskom orgináli ***Tatárjárás***, nem. *Ein Herbstmanöver*) je prvá opereta, ktorú skomponoval Emmerich Kálmán. Premiéra sa konala 22. februára 1908 vo Vígszínház v Budapešti. Libreto napísal Károly Bakonyi.

Kálmán sa po neúspešných pokusoch presadiť sa vo vážnej hudbe, rozhodol napísať operetu. Jeho bývalý spolužiak a priateľ Viktor Jacobi, ho zoznámil z libretistom Károlyom Bakonyim a výsledkom ich spolupráce sa stala opereta s vojenskou tematikou. Po jej skomponovaní ju Kálmán ponúkol na uvedenie v Király színház, ale tam ju odmietli. Nešťastný Kálmán ukázal libreto Gáborovi Faludimu, riaditeľovi Vígszínház, s ktorým už predtým spolupracoval. Faludi považoval libreto aj hudbu za také dobré, že sa operetu rozhodol uviesť. Toto rozhodnutie bolo rovnako odvážne, ako aj skvelé. Odvážne preto, lebo Vígszínház bolo dovtedy činoherné divadlo a s operetou nemalo nijaké skúsenosti. Skvelé preto, lebo opereta dosiahla obrovský úspech. Jedno z predstavení navštívil aj William Karczag, riaditeľ v Theater an der Wien spoločne s viedenským operetným skladateľom Leom Fallom. Výsledkom tejto návštevy bolo uvedenie operety v Theater an der Wien 21. januára 1909 pod názvom *Ein Herbstmanöver*. Nemeckú upravenú verziu napísal Robert Bodanzky. Zakrátko sa opereta dostala až do celej Európy a aj do New Yorku (s anglickým názvom: *The Gay Hussars*). Vplyvom úspechu bol Kálmán pozvaný na turné do USA, čo však odmietol, lebo sa bál dlhej cesty.

Obrovský úspech operety otvoril brány viedenských divadiel nielen pre Kálmána, ale aj pre ďalších talentovaných skladateľov z Budapešti.

## Hlavné postavy

## Obsah

Vojenský dôstojník Lőrentey sa počas jesenných manévrov dostáva do rodného kraja, kde žije aj jeho láska Riza, ktorú stratil za nešťastných okolností. Riza pozve Lőrenteyna na pripravovaný večierok, ktorý sa má konať na miestnom zámku. Ten však z hrdosti odmietne a rozhodne sa radšej zobrať službu. Dôstojníci sa na zábave opijú a keď sa priblíži protivník, nedokážu na to napriek Lőrenteyovmu varovaniu včas reagovať. Riza sa pokúša opäť si získať Lőrenteya, ale ten je stále príliš hrdý a vyhlási, že on si vezme veliteľovu dcéru Treszku, ktorá mu už dlhšiu dobu a niekedy až príliš okato prejavuje svoje sympatie. Na to ho Riza chce poslať preč ale on začne piť a tancovať a už ani manévre ho nezaujímajú. V tom prichádza veliteľ Lohonyai a chce ho prísne potrestať za zanedbanie povinností. Dôstojník Mogyorósi, ktorý je zaľúbený do Treszky, mu však prezradí, že Lőrentey si chce vziať jeho dcéru. To Lohonyaiho poteší, lebo inak vie, že Lőrentey je nie len skvelý dôstojník, ale aj čestný a sympatický človek. Trest mu teda odpustí a chce ohlásiť zásnuby. Zásnuby napriek tomu sa nekonajú, pretože Treszka ich odmietne keď sa dozvie, že Lőrentey v skutočnosti stále miluje Rizu. Nakoniec sa všetko vysvetlí, Lőrentey sa udobrí s Rizou a Mogyorósi získava Treszku. Lohonyai, ktorý sa prísnou tvárou skrýva dobré srdce môže vyhlásiť, že aj keď boli tohoročné manévre rušnejšie ako „vpád Tatárov“ (z toho je odvodený pôvodný maďarský názov operety), nakoniec všetko skončilo mimoriadne dobre.

Kategória:Operety
Tien Kuan

**Tien Kuan** alebo Zeta Tauri (ζ Tau/ζ Tauri) je dvojhviezda v súhvezdí Býk.

Kategória:Bayerove objekty
Kategória:Súhvezdie Býk
Kategória:Zákrytové dvojhviezdy
Kategória:Modrobiele obry
Kategória:Premenné hviezdy typu Gama Cassiopeiae
Delta Cephei

**Delta Cephei** (δ Cep / δ Cephei) je známa premenná hviezda v súhvezdí Cefeus. Je prototypom premenných hviezd s názvom cefeidy. Jej jasnosť sa mení od 3,6 do 4,3 magnitúd a mení sa aj jej spektrálny typ od F5 do G3. Jej perióda je 5,36634 dní, pričom zjasnenie prebieha rýchlejšie ako návrat do minima.

Priemer tejto hviezdy je 33-krát väčší ako priemer Slnka, ale jej hmotnosť je len 9-násobok slnečnej hmotnosti. Svietivosť delta Cephei je v porovnaní so svietivosťou Slnka priemerne 500-násobná. Tento nadobor bol jednou z prvých objavených premenných hviezd. Zmeny jej jasnosti a farby sú spôsobené pulzovaním vonkajších vrstiev hviezdy, preto ju radíme medzi pulzujúce premenné. Pri maximálnej jasnosti svieti hviezda viac dobiela ako pri minimálnej. V blízkosti delta Cephei rozoznáme už s použitím malého ďalekohľadu vo vzdialenosti 41″ hviezdičku nápadne modravej farby s jasnosťou 7,5 mag.

## Zdroj
* 

Kategória:Bayerove objekty
Kategória:Flamsteedove objekty
Kategória:Súhvezdie Cefeus
Kategória:Cefeidy
Kategória:Žltobiele nadobry
Kategória:Žlté nadobry
Kategória:Dvojhviezdy